Ronaldus DeSantis

Ronaldus DeSantis, praenominibus plenis Ronald Dion sed saepissime Ron DeSantis (Jacksonville in urbe Floridae natus die 14 Septembris 1978) est politicus Civitatum Foederatarum.

E stirpe Italica ortus, in urbibus Orlando et Dunedin civitatis nativae educatus est. Alumnus est universitatum Yalensis et Harvardianae. In classe Civitatum Foederatarum ab anno 2004 usque in 2010 militavit et secundo bello Iracensi interfuit. Factionis republicanae sodalis, anno 2012 legatus est camerae repraesentantium pro districtu sexto Floridensi, sed anno 2018 candidatus est ad officium gubernatoris. Comitiis victor eo anno, iterum anno 2022, gubernator Floridae a die 8 Ianuarii 2019 meret.

 Bibliographia 
 Kevin Derby, "Despite Opposing 'CRomnibus,' Sophomore Ron DeSantis Ascends Congressional Ladder" in Sunshine State News (16 Decembris 2014)
 Peter Hutchison, "Ron DeSantis, Rising Star Of The Republican Hard-right" in Barron's (9 Novembris 2022)
 David Smith, "Ron DeSantis put nearly all his eggs in the basket of a ‘war on woke’" in The Guardian (22 Ianuarii 2024)

 Nexus externi 

Situs interretialis gubernatoris Floridae.
De Ronaldo DeSantis apud situm suum.

Categoria:Alumni Universitatis Harvardianae
Categoria:Alumni Universitatis Yalensis
Categoria:Gubernatores Floridae
Categoria:Milites Civitatum Foederatarum
Categoria:Politici Civitatum Foederatarum